
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A  NR. 216 
                                                            din 17 decembrie 2020
privind aprobarea închirierii directe a unui teren aferent 

construcției – spațiu cu altă destinație decât locuință

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.908/02.12.2020 și la Consiliul Local Sighișoara cu nr. 29.734/10.12.2020, de referatul de aprobare, înregistrat cu nr. 28.911/02.12.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 26.790/05.11.2020, prin care doamna Țepeș Bobescu Elena, în calitate de administrator al S.C. T & K S.R.L., solicită închirierea directă a terenului în suprafață de 168 mp., înscris în C.F. nr. 56594 Sighișoara (nr. C.F. vechi: 11689), sub nr. top. 3412/1/1/1/1/1/3/1 și nr. cad. 1750, pe care este edificată construcția închiriată de aceasta de la S.C. Apă Termic Transport S.A., prin contractul de închiriere nr. 2084/23.09.2011, cu modificările și completările ulterioare;

Având în vedere faptul că terenul aferent construcției proprietate a S.C. Apă Termic Transport S.A., înscris în C.F. nr. 56594 Sighișoara (nr. C.F. vechi: 11689), sub nr. top. 3412/1/1/1/1/1/3/1 și nr. cad. 1750, este proprietate a Municipiului Sighișoara, fiind cuprins în domeniul privat al municipiului având nr. de inventar 53.005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, în urma închirierii acestui teren se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 28.909/02.12.2020, prin care se propune aprobarea închirierii directe a unui teren aferent construcției – spațiu cu altă destinație decât locuință;
               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                           H O T Ă R Ă Ş T E :

Art. 1. (1) Se aprobă închirierea directă a terenului, în suprafață de 168 mp., înscris în C.F. nr. 56594 Sighișoara (nr. C.F. vechi: 11689), sub nr. top. 3412/1/1/1/1/1/3/1 și nr. cad. 1750, situat în Municipiul Sighișoara, str. Mihai Viteazu, f.nr., către S.C. T & K S.R.L., cu destinația de teren aferent construcției închiriată de aceasta de la S.C. Apă Termic Transport S.A., prin contractul de închiriere nr. 2084/23.09.2011, cu modificările și completările ulterioare, situată la aceeași adresă.
(2) Chiria va fi de 168,00 lei/lună, respectiv de 1,00 leu/mp./lună, stabilită conform pct. 29 din anexa nr. 1 la Hotărârea Consiliului Local Sighişoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara şi va fi indexată semestrial cu indicele de inflaţie. 

(3) Durata închirierii va fi de 5 (cinci) ani, începând cu data adoptării prezentei.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Compartimentul Domeniu Public, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

              Gall Ernő
                                              Contrasemnează pentru legalitate
                                     SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;
  1 ex. Secretar General;

  1 ex. Direcţia Generală Arhitect Șef;

  2 ex. Direcţia Administrarea Patrimoniului;
  1 ex. Compartimentul Domeniu Public;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. S.C. T & K S.R.L.
14 ex.

B.A. 

